**Umar Zahir** (født 26. oktober 1936 på Maldivene, død 20. desember 2021 i Malé på Maldivene) var en maldivisk politiker. Han var den første idrettsministeren på Maldivene, og tjenestegjorde fra 1988 til 1993. Som minister for offentlige arbeider fra 1993 til 2004 hadde han tilsyn med den første byggefasen av Hulhumalé, samt byggingen av Thilafushi og havsvollen i Malé.

Liv og virke
------------

### Tidlig virke

Rundt 1950 begynte Zahir å arbeidet ved regjeringens liaisonkontor for Gan. Han hadde senere i en rekke stillinger: rektor ved *Majeediyya School*, eier av Radio Maldives, og leder av *Bandos Resort*.

### Offentlig tjeneste

Før 1970 vendte Zahir tilbake til regjeringstjenesten som viseminister i utdanningsministeriet, deretter i ministeriet for innenrikssaker.

Zahir var president dor Malé kommune fra 1980 til 1993, og introduserte prosjekter for å forbedre byen og dens veier. I 1983 ble han utnevnt til minister for innenrikssaker og sosiale tjenester. I 1988 ble sosiale tjenester flyttet ut av ministeriets portefølje, og Zahir ble utnevnt til innenriks- og idrettsminister. Dette var det første sportsministeriet for Maldivene.

Zahir var minister for konstruksjon og offentlige arbeider fra 1993 til 2004, med flere prosjekter om landgjenvinning. Under Zahir fortsatte departementet byggingen av Thilafushi som hadde begynt i 1992. Mens øya fungerte som hovedavfallshåndteringsstedet for den nærliggende hovedstaden Malé, førte fraværet av behandlingsanlegg til Thilafushis internasjonale ry som «søppeløy». Planer for moderne deponeringsanlegg ble kunngjort i 2021.[5] Departementet fullførte også den første byggefasen (1997–2002) av Hulhumalé. Hulhumalé ble kalt «håpets øy» av utenlandsk presse, og ville skaffe flere boliger til innbyggerne i Malé, en av de tettest befolkede byene i verden. For å bedre beskytte Malé mot havets herjinger, bygde Zahirs departement en strandmur (1995–1997) med japansk bistand. Hans departement bygde også havner i Fuvahmulah (2000–2002) og andre øyer. 

Etter å ha vendt tilbake kort som innenriksminister fra 2004 til 2005, var han seniorminister fra 2005 til 2008.

Ved siden av sine ministerroller var Zahir parlamentsmedlem på 1990-tallet.

### Senere liv

Etter å ha forlatt regjeringen, fortsatte Zahir å støtte tidligere president Maumoon Abdul Gayoom. Da Gayoom ble fengslet før presidentvalget i 2018, [10] støttet Zahir den forente opposisjonen på Gayooms vegne. 

### Død og ihukommelse

Zahir døde i Malé 20. desember 2021, etter å ha blitt innlagt på sykehus for covid-19. Han ble 84 år gammel.

Zahir fikk statsbegravelse samme dag, og ble gravlagt på Galolhu gravlund. Nasjonalflagget ble flagget på halv stang fra 21. til 23. desember.

Referanser
----------

1. 1 2   raajje.mv[Hentet fra Wikidata]
2. 1 2  Zalif, Zunana (20. desember 2021). «Recipient of Order of Distinguished Rule of Izzuddin, Umar Zahir succumbs to Covid-19». *raajje.mv* **(engelsk)**. Besøkt 22. desember 2021.
3. 1 2 3 4 5 6  «Umar Zahir passes away aged 85». *One Online* **(engelsk)**. 20. desember 2021. Besøkt 22. desember 2021.
4. ↑  «BLUEPEACE blog » THILAFUSHI: TOXIC BOMB IN THE OCEAN». *www.bluepeacemaldives.org*. 29. februar 2008. Besøkt 16. januar 2022.
5. ↑  Miller, Norman (10. september 2020). «A new island of hope rising from the Indian Ocean». *www.bbc.com* **(engelsk)**. Besøkt 16. januar 2022.
6. ↑  *Annual Evaluation Report*. Japan International Cooperation Agency. 2001. s. 246–247. Arkivert fra originalen 18. januar 2022. Besøkt 30. mai 2022.
7. ↑  «Fuvahmulah when it was formed, and how it evolved». *SunOnline International* **(engelsk)**. 7. september 2015. Besøkt 16. januar 2022.
8. 1 2  «Umar Zahir, honoree of Order of Distinguished Rule of Izzuddin, laid to rest in Male'». *SunOnline International* **(engelsk)**. 20. desember 2021. Besøkt 22. desember 2021.
9. ↑  Ali, Humaam (14. oktober 2018). «Long-serving statesman Umar Zahir's wife passes away». *raajje.mv* **(engelsk)**. Besøkt 22. desember 2021.
10. ↑  Zalif, Zunana (29. august 2018). «Solih meets former minister Umar Zahir during door-to-door campaign». *raajje.mv* **(engelsk)**. Besøkt 16. januar 2022.